CELEX: 32022R0056
Language: mt
Date: 2022-01-14 00:00:00
Title: Regolament ta’ Implimentazzjoni tal-Kummissjoni (UE) 2022/56 tal-14 ta’ Jannar 2022 li jemenda r-Regolament ta’ Implimentazzjoni (UE) 2018/921 li jimponi dazju antidumping definittiv fuq l-importazzjonijiet ta’ aċidu tartariku li joriġinaw mir-Repubblika tal-Poplu taċ-Ċina wara rieżami tal-iskadenza skont l-Artikolu 11(2) tar-Regolament (UE) 2016/1036 tal-Parlament Ewropew u tal-Kunsill

17.1.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 10/13
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2022/56
         tal-14 ta’ Jannar 2022
         li jemenda r-Regolament ta’ Implimentazzjoni (UE) 2018/921 li jimponi dazju antidumping definittiv fuq l-importazzjonijiet ta’ aċidu tartariku li joriġinaw mir-Repubblika tal-Poplu taċ-Ċina wara rieżami tal-iskadenza skont l-Artikolu 11(2) tar-Regolament (UE) 2016/1036 tal-Parlament Ewropew u tal-Kunsill
         IL-KUMMISSJONI EWROPEA,
         Wara li kkunsidrat t-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2016/1036 tal-Parlament Ewropew u tal-Kunsill tat-8 ta’ Ġunju 2016 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Unjoni Ewropea (1), u b’mod partikolari l-Artikolu 14(1) tiegħu,
         Billi:
         
                     (1)
                  
                  
                     L-importazzjonijiet ta’ aċidu tartariku li joriġina mir-Repubblika tal-Poplu taċ-Ċina huma soġġetti għal dazji anti-dumping definittiv impost mir-Regolament ta' Implimentazzjoni tal-Kummissjoni (UE) 2018/921 (2).
                  
               
                     (2)
                  
                  
                     Ninghai Organic Chemical Factory, kodiċi addizzjonali TARIC (3) A689, kumpanija soġġetta għal rata ta’ dazju anti-dumping individwali ta’ 8,3 %, infurmat lill-Kummissjoni fit-3 ta’ Ġunju 2021 li kienet biddlet isimha għal Ningbo Jinzhan Biotechnology Co., Ltd.
                  
               
                     (3)
                  
                  
                     Il-kumpanija talbet lill-Kummissjoni biex tikkonferma li l-bidla fl-isem ma taffettwax id-dritt tal-kumpanija li tibbenefika mir-rata tad-dazju anti-dumping individwali applikata lilha skont l-isem li kellha qabel.
                  
               
                     (4)
                  
                  
                     Il-Kummissjoni eżaminat l-informazzjoni pprovduta u kkonkludiet li l-bidla fl-isem kienet irreġistrata kif suppost mal-awtoritajiet rilevanti, seħħet fil-grupp ta’ kumpaniji li l-Bafa kienet parti minnu, u ma wasslitx għal xi relazzjoni ġdida ma’ gruppi oħra ta’ kumpaniji li ma kinux investigati mill-Kummissjoni.
                  
               
                     (5)
                  
                  
                     Għaldaqstant, din il-bidla fl-isem ma taffettwax is-sejbiet tar-Regolament ta’ Implimentazzjoni (UE) 2018/921 u b’mod partikolari r-rata tad-dazju kumpensatorju applikabbli.
                  
               
                     (6)
                  
                  
                     L-evidenza fil-fajl ikkonfermat ukoll li l-bidla fl-isem kienet applikabbli mis-16 ta’ Mejju 2019, peress li dik il-ġurnata l-bidla ġiet irreġistrata mill-Uffiċċju tas-Sorveljanza tas-Suq u l-Amministrazzjoni tal-Kontea ta’ Ninghai. Jenħtieġ għalhekk li l-bidla fl-isem tidħol fis-seħħ minn dik id-data.
                  
               
                     (7)
                  
                  
                     Minħabba l-kunsiderazzjonijiet fil-premessi ta’ hawn fuq, il-Kummissjoni qieset li kien xieraq li r-Regolament ta’ Implimentazzjoni (UE) 2018/921 jiġi emendat biex jirrifletti l-bidla fl-isem tal-kumpanija li qabel kienet attribwita għall-kodiċi TARIC addizzjonali A689.
                  
               
                     (8)
                  
                  
                     Il-miżuri previsti f’dan ir-Regolament huma f’konformità mal-opinjoni tal-Kumitat stabbilit permezz tal-Artikolu 15(1) tar-Regolament (UE) 2016/1036.
                  
               ADOTTAT DAN IR-REGOLAMENT:
         
            Artikolu 1
            
               1.   L-Artikolu 1(2) tar-Regolament ta’ Implimentazzjoni (UE) 2018/921 huwa emendat kif ġej:
               
                  
                              “Ninghai Organic Chemical Factory, Ninghai
                           
                           
                              A689”
                           
                        
               huwa sostitwit minn
               
                  
                              “Ningbo Jinzhan Biotechnology Co., Ltd., Ninghai
                           
                           
                              A689”
                           
                        
            
            
               2.   Kwalunkwe dazju definittiv imħallas fuq importazzjonijiet ta’ prodotti manifatturati minn Ningbo Jinzhan Biotechnology Co., Ltd. li jaqbeż id-dazju anti-dumping stabbilit fl-Artikolu 1(2) tar-Regolament ta’ Implimentazzjoni (UE) 2018/921 fir-rigward ta’ Ninghai Organic Chemical Factory għandu jiġi rimborżat jew jinħafer f’konformità mal-leġiżlazzjoni doganali applikabbli.
            
         
         
            Artikolu 2
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-14 ta’ Jannar 2022.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 176, 30.6.2016, p. 21.
         
            (2)  ĠU L 164, 29.6.2018, p. 14.
         
            (3)  It-Tariffa Integrata tal-Unjoni Ewropea.